Bolesławiec (Jerman "Bunzlau") iku sawijining kutha ing Polen. Kutha iki sing ndunungi kira-kira 40.000 jiwa. Kutha iki sadurungé Perang Donya II misuwur déné indhustri keramiké. Prodhuksi keramik sing diarani mawa tembung "Bunzlauer Keramik" ing basa Jerman iki misuwur banget sa-Jerman. Sawisé Perang Donya II, kutha iki dadi mlebu wewengkon Polen lan nganti sepréné indhustri iki isih diterusaké.